Source: http://volei-romania.blogspot.com/2016/04/zoran-terzic-castigat-primul-duel-cu.html
Timestamp: 2018-08-19 11:43:41+00:00

Document:
VOLEI ROMANIA: Zoran Terzic a tranșat primul duel cu Francois Salvagni, CSM Târgoviște a câștigat Cupa României
Zoran Terzic a tranșat primul duel cu Francois Salvagni, CSM Târgoviște a câștigat Cupa României
Organizat la Piatra Neamț, turneul final al ediției 2015/2016 a Cupei României la volei s-a încheiat cu victoria lui CSM Târgoviște la feminin. Formația dâmbovițeană a trecut cu 3:2, în semifinale, de Volei Alba Blaj, campioana en titre, iar în finală s-a impus cu 3:0 în fața lui CSM București, recent câștigătoare a CEV Challenge Cup. În disputa cu trofeul pe masă am consemnat și un interesant duel tactic între doi antrenori de mare valoare, sârbul Zoran Terzic (foto) și Francois Salvagni.
În prima zi a Final Four-ului de la Piatra Neamț, CSM București a depășit cât se poate de clar pe Medicina Tg. Mureș: 3:1 (25-19, 24-26, 25-16, 25-16). Cea de-a doua dispută a fost palpitantă, câștigătoarea fiind decisă în ultimul set. CSM Târgoviște a câștigat cu 3:2 (23-25, 15-25, 26-24, 25-21, 15-12), fiind pentru prima dată în ediția 2015/2016 a competițiilor interne când Volei Alba Blaj părăsește terenul învinsă.
În finala disputată duminică, 10 aprilie, CSM București a acuzat oboseala acumulată în acest an, nereușind să mențină ritmul cu adversara ei și cedând pe finalurile de set: 0:3 (20-25, 24-26, 23-25). Pentru echipa dâmbovițeană acesta este primul succes în Cupa României, competiție pe care o câștigase anul trecut Știința Bacău.
CSM București și CSM Târgoviște se înfruntă și în semifinalele Diviziei A1, cele două formații fiind la egalitate (1-1) înaintea meciului cu numărul 3 programat joi, 14 aprilie, de la ora 18.00, în Sala Elite & Performance din Capitală. În cealaltă semifinală, ACS Volei Alba Blaj s-a impus cu 3-0 în fața Științei Bacău.
Fost antrenor al echipelor feminine de volei CSU Metal Galați, Medicina Tg. Mureș și Dinamo București, Zoran Terzic (49 de ani) a revenit în țara noastră la începutul acestui an, când a semnat un acord până la finalul sezonului cu CSM Târgoviște. Aflat și la timona selecționatei feminine a Serbiei, acesta are în palmares o medalie de bronz la CM, în 2006, un titlu european în 2011, precum și clasări pe locul 2 și 3 la CE în 2007, respectiv în 2015. În România, Terzic a cucerit titlul național cu Metal Galați în 2007, 2008, 2009 și 2010, o medalie de bronz în 2012, cu Dinamo, precum și Cupa în 2007, 2008, 2009, 2012 și 2016. Înainte de a semna cu gruparea din Târgoviște, sârbul pregătise echipa rusă Omiczka Omsk (2012-2015), cu care a ocupat de două ori locul 3.
Cupa României 2015/2016 – feminin (rezultate tehnice)
CS Rapid București - CS ”U” Cluj 1:3 și 2:3
SCM U Craiova - CSM Lugoj 0:3 și 1:3
VC Unic LPS Piatra Neamț - CS Dinamo București 0:3 și 0:3
ACS Penicilina Iași - CSU Medicina CSȘ Tg. Mureș 2:3 și 0:3
CS ”U” Cluj - CSM București 0:3 și 0:3
CS Știința Bacău - CSU Medicina Tg. Mureș 0:3 și 2:3
CSM Lugoj - ACS Volei Alba Blaj 0:3 și 0:3
CSM Târgoviște - CS Dinamo București 3:0 și 3:0
CSM București – Medicina Tg. Mureș 3:1 (25-19, 24-26, 25-16, 25-16)
CSM Târgoviște – Volei Alba Blaj 3:2 (23-25, 15-25, 26-24, 25-21, 15-12)
CSM Târgoviște – CSM București 3:0 (25-20, 26-24, 25-23)
Publicat de Marian Valentin Burlacu la 21:37

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 

CSM 

CSM 

CSM 

CSM 

CSM 
 CSM